Likumprojekts

**Grozījumi Ceļu satiksmes likumā**

Izdarīt Ceļu satiksmes likumā (Latvijas Republikas Saeimas un Ministru Kabineta Ziņotājs, 1997, 22. nr.; 2000, 3., 14., 15. nr.; 2001, 6. nr.; 2003, 17. nr.; 2005, 13. nr.; 2006, 2. nr.; 2007, 3., 7., 21. nr.; 2008, 13. nr.; 2009, 1., 7., 14. nr.; Latvijas Vēstnesis, 2010, 86., 151. nr.; 2011, 46., 99., 201., 204. nr.; 2012, 41., 200. nr.; 2013, 243. nr.; 2014, 186., 228. nr.; 2015, 251. nr.; 2016, 241. nr.; 2017, 90., 113. nr.) šādus grozījumus:

1. Izteikt 16. panta 6.1 daļu šādā redakcijā:

„(61) Pirmreizējo valsts tehnisko apskati Latvijā un ārvalstīs iepriekš nereģistrētai T1 un T2 traktortehnikas vadītāja apliecības kategorijai atbilstošai traktortehnikai, kuras motora darba ilgums nepārsniedz 250 motorstundas, izņemot komunālajai pašgājējtraktortehnikai, universālajām pašgājējmašīnām, buldozeriem, ekskavatoriem un iekrāvējiem, veic ne vēlāk kā 24 mēnešus pēc tam, kad attiecīgais transportlīdzeklis pirmoreiz reģistrēts Latvijā. Reģistrējot šādus transportlīdzekļus, vienlaikus tiek dota atļauja piedalīties ceļu satiksmē uz 24 mēnešiem. Turpmākās tehniskās apskates veic katru gadu, ievērojot termiņu, kāds norādīts atļaujā piedalīties ceļu satiksmē.”

2. 23. pantā:

izteikt septīto daļu šādā redakcijā:

„(7) Traktortehnikas vadītāja apliecību kategorijām atbilst šāda traktortehnika:

1) T1 — traktori, lauksaimniecības pašgājējmašīnas, komunālās mašīnas, universālās pašgājējmašīnas, ekskavatori, pašgājējiekrāvēji un cita speciālā pašgājējtehnika līdz 7500 kg,

2) T2 — visi traktori, lauksaimniecības pašgājējmašīnas, komunālās mašīnas, universālās pašgājējmašīnas, buldozeri, ekskavatori, pašgājējiekrāvēji un cita speciālā pašgājējtehnika;

3) T3 — mežu izstrādes un kopšanas mašīnas, ekskavatori, pašgājējiekrāvēji un cita speciālā pašgājējtehnika;

4) T4 — ceļubūves mašīnas, greideri, buldozeri, ekskavatori, pašgājējiekrāvēji un cita speciālā pašgājējtehnika.”

izteikt devīto daļu šādā redakcijā:

„(9) Speciālo militāro tehniku ir tiesīgs vadīt profesionālā dienesta karavīrs vai zemessargs, kam piešķirta T1 vai T2 kategorijas traktortehnikas vadītāja apliecība.”

3. Aizstāt 24. panta pirmās daļas 6. punktā burtu “A” ar burtu un skaitli “T1”.

4. Papildināt pārejas noteikumus ar 13.1 punktušādā redakcijā:

„13.1 Traktortehnikas vadītāju apliecības, kas izsniegtas līdz 2018. gada 1. martam, ir derīgas līdz to derīguma termiņa beigām.”

Likums stājas spēkā 2018. gada 1. martā.

Zemkopības ministrs Jānis Dūklavs